91/146/ETY: Komission päätös, tehty 19 päivänä maaliskuuta 1991, suojatoimenpiteistä Perussa esiintyvää koleraa vastaan



Virallinen lehti nro L 073 , 20/03/1991 s. 0034 - 0034

Suomenk. erityispainos Alue 3 Nide 36 s. 0220

Ruotsink. erityispainos Alue 3 Nide 36 s. 0220



KOMISSION PÄÄTÖS, tehty 19 päivänä maaliskuuta 1991, suojatoimenpiteistä Perussa esiintyvää koleraa vastaan (91/146/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1) ja erityisesti sen 19 artiklan, sekä katsoo, että direktiivin 90/675/ETY 19 artiklan mukaan on erityisesti tärkeää tehdä tarpeelliset päätökset siltä osin kuin on kyse tiettyjen tuotteiden tuonnista kolmansista maista, joissa esiintyy tai leviää mikä tahansa ilmiö, joka voi aiheuttaa vakavaa vaaraa eläinten tai ihmisten terveydelle, Perussa on kehittymässä koleraepidemia; tämä sairaus vaarantaa vakavasti väestön terveyden turvaamisen, ja lisäksi koleran aiheuttaja voi tarttua eläimiin ja saastuttaa eläinperäiset tuotteet, yhteisön asiantuntijat ovat tehneet tarkastuskäynnin Peruun tarkastaakseen tilanteen ja tutkiakseen, mitkä ovat riittävät takeet, joilla estetään koleran leviäminen yhteisöön, olisi kiellettävä perulaista alkuperää tai Perusta lähtöisin olevien suolaisen veden tuotteiden tuonti; tätä kieltoa ei kuitenkaan tarvitse soveltaa tiettyihin eriin, joista saadaan Perun viranomaisten asianmukaiset takeet, edellä mainittuja takeita sovelletaan rajoittamatta kuitenkaan niiden edellytysten soveltamista, joita vaaditaan Perusta tuotaessa tästä poikkeustilanteesta huolimatta, olisi annettava määräyksiä sen varmistamiseksi, että todistuksilla varustettuja tuotteita voidaan tarkastaa tehokkaasti siinä jäsenvaltiossa, jossa tuotteet on määrä laskea liikkeeseen, ja määrättävä tämän päätöksen määräysten ottamisesta uudelleen tarkasteltaviksi siinä tapauksessa, että tuonnin yhteydessä suoritetussa tarkastuksessa löydetään koleran aiheuttajia, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Perusta peräisin tai lähtöisin olevien suolaisen ja makean veden tuotteiden tuonti lukuun ottamatta kalajauheita. 2 artikla Lukuun ottamatta kaksikuorisia simpukoita ja pienimuotoisen kalastuksen tuotteita 1 artiklassa määrättyä kieltoa ei kuitenkaan sovelleta Perusta peräisin oleviin suolaisen veden tuotteiden eriin, joiden mukana on seuraavat tiedot sisältävä virallinen CERPERIN (Perun kalastustuotteiden julkinen todistamislaitos) todistus: - numero ja päivämäärä, - lähetyksen kuvaus ja käsittelyn laatu, - rekisterinumero ja tehtaan hyväksymisnumero - todistus siitä, että CERPERIN virkailijat toteuttavat tehtaassa tehostettuja tarkastuksia, - todistus siitä, että valmistusmenetelmät ovat 21 päivänä helmikuuta 1991 päivätyn CERPERIN kiertokirjeen 70-021/91 mukaiset, - CERPERIN virallisen edustajan allekirjoitus 3 artikla Jäsenvaltioiden on kiellettävä 2 artiklassa tarkoitettujen tuotteiden lähettäminen edelleen toisten jäsenvaltioiden alueelle lukuun ottamatta tapausta, jossa tuotteet tuodaan satamaan tai lentokentälle, ne on tarkoitettu lähetettäväksi toiseen satamaan tai toiselle lentokentälle, jossa on tarkastusasema, ja ne kuljetetaan tapauksen mukaan meritse tai lentoteitse. 4 artikla Jos jäsenvaltioiden viranomaiset toteavat tuontitarkastuksessa koleran aiheuttajia, heidän on välittömästi ilmoitettava siitä komissiolle ja muille jäsenvaltioille sanotun kuitenkaan rajoittamatta saastunutta erää koskevien toimenpiteiden toteuttamista. 5 artikla Komissio seuraa tilanteen kehitystä, ja tämä päätös muutetaan välittömästi kyseisen kehityksen mukaan, erityisesti 4 artiklassa tarkoitetussa tapauksessa. 6 artikla Tämä päätös on osoitettu kaikille jäsenvaltioille. Tehty Brysselissä 19 päivänä maaliskuuta 1991. Komission puolesta Ray MAC SHARRY Komission jäsen (1) EYVL N:o L 373, 31.12.1990, s. 1